JEGYZŐKÖNYV

Készült: 2020. július 10-én, 1100 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

Mikó Zoltán polgármester

Megyesi Ákos alpolgármester

Tóth Péter Benjámin képviselő

Igazoltan távol: Dobos Lászlóné képviselő

Nagy János képviselő

Az ülés teljes időtartamára:

Dr. Nagy Attila kirendeltségvezető

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a rendkívüli Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Előterjesztés Tiszagyulaháza Sportfejlesztési Koncepciójáról

Előadó: Mikó Zoltán polgármester

Előterjesztés: írásos

2. Előterjesztés az önkormányzati feladatellátást szolgáló fejlesztések támogatására kiírt pályázatról

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal (a szavazásban 3 fő vett részt) – egyetért a napirendi pont tárgyalásával.*

1./

Előterjesztés Tiszagyulaháza Sportfejlesztési Koncepciójáról

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy Tiszagyulaházának még nincs sportfejlesztési koncepciója. Kiküldésre került a testületnek, átnézhették. Az önkormányzati feladatellátást szolgáló fejlesztések támogatására kiírt pályázaton belül kíván az önkormányzat pályázni „Óvodai, iskolai és utánpótlás sport infrastruktúra-fejlesztés, felújítás” alcél keretében az önkormányzat tulajdonában lévő sportpálya felújítására. Ehhez szükség van a sportfejlesztési koncepcióra. Kéri a testületet tárgyalják meg. Van-e valakinek kérdése, hozzászólása?

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaháza Sportfejlesztési Koncepciójáról szóló határozati javaslattal, kézfelnyújtással szavazzon:

*A képviselő-testület Tiszagyulaháza Sportfejlesztési Koncepciójáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

33/2020. (VII. 10.) számú határozata

Tiszagyulaháza Sportfejlesztési Koncepciójáról

Tiszagyulaháza Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 13. §-ában meghatározott feladatkörében eljárva, a sportról szóló 2004. évi I. törvény 55. § (1) és (2) bekezdéseiben meghatározottak figyelembevételével Tiszagyulaháza Sportfejlesztési Koncepcióját az előterjesztés mellékelte szerint elfogadja.

Felkéri a polgármestert, hogy a Sportfejlesztési Koncepcióban rögzítettek érvényesüléséről gondoskodjon.

Határidő: folyamatos Felelős: Mikó Zoltán polgármester

2./

Előterjesztés az önkormányzati feladatellátást szolgáló fejlesztések támogatására kiírt pályázatról

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy az előző napirendi ponthoz szorosan kapcsolódva hozza meg döntését a Képviselő-testület a pályázat beadásáról. Az előterjesztésben szerepelnek a részletek. A tornatanár nagy előszeretettel hozza az iskolásokat tornaórán a sportpályára, ha jó idő van. A kondipark is sűrűn látogatott és nem csak a gyerekek által.

Megyesi Ákos alpolgármester: Nem volna szabad elszalasztani a lehetőséget, véleménye szerint adják be a pályázatot.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az önkormányzati feladatellátást szolgáló fejlesztések támogatására kiírt pályázatról szóló határozati javaslattal, kézfelnyújtással szavazzon:

*A képviselő-testület az önkormányzati feladatellátást szolgáló fejlesztések támogatására kiírt pályázatról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

34/2020. (VII. 10.) számú határozata

az önkormányzati feladatellátást szolgáló fejlesztések támogatására kiírt pályázatról

Tiszagyulaháza Község Önkormányzata Képviselő-testülete úgy határoz, hogy pályázatot nyújt be a Magyarország 2020. évi központi költségvetéséről szóló 2019. évi LXXI. törvény 3. melléklet II. 2. pont szerinti önkormányzati feladatellátást szolgáló fejlesztések támogatása b) pontjában meghatározott „Óvodai, iskolai és utánpótlás sport infrastruktúra-fejlesztés, felújítás” alcél keretében az önkormányzat tulajdonában lévő sportpálya felújítására.

A projekt teljes költsége: bruttó 13.942.258,- Ft

Támogatás összege: bruttó 11.850.919,- Ft (85%)

Önerő összege: bruttó 2.091.339,- Ft (15%)

A benyújtott pályázat megvalósításához szükséges 2.091.339,- Ft önerő összegét az önkormányzat 2020. évi költségvetése terhére biztosítja.

Felkéri a polgármester, hogy gondoskodjon a pályázat határidőben történő benyújtásáról, és felhatalmazza arra, hogy a pályázattal kapcsolatos ügyekben eljárjon, és a pályázat benyújtásával és megvalósításával kapcsolatos dokumentumokat aláírja, nyilatkozatokat megtegye.

Határidő: 2020. július 10. – a pályázat benyújtására Felelős: Mikó Zoltán polgármester

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 1130 órakor bezárta.

K. m. f.

Mikó Zoltán Dr. Kiss Imre

polgármester jegyző